Aquera madeisha tarde, quan eth prince balhaue ordes a Alpatic, Dessalles exigic èster recebut pera princessa Maria e li didec que, coma qu’eth prince ère tan delicat e non cuelhie cap mesura entara sua seguretat, e dera carta deth prince Andrei de dedusie qu’estar-se en Lisie-Gori non ère guaire segur, se permetie, damb tot eth respècte, conselhar ara princessa que manèsse ua carta a trauèrs d’Alpatic ath governador dera província de Smolensk en tot demanar-li informacion sus era situacion e sus eth perilh que podie menaçar a Lisie-Gori.